Suomi kesäolympialaisissa 1972

Suomi osallistui Münchenin kesäolympialaisiin 1972 96 urheilijan joukkueella 16 urheilumuodossa. Suomen joukkue saavutti kesäolympialaisissa 1972 yhteensä kahdeksan mitalia, joista kolme oli kultaa, yksi hopeaa ja neljä pronssia. Kisojen mitalitilastossa Suomi sijoittui jaetulle 14. sijalle.

Suomalaisurheilijat valittiin neljässä eri vaiheessa kesä-elokuun 1972 aikana. Valintamalli oli lajiliittojen toivoma. Ensimmäinen valintakokous 1. kesäkuuta nimesi yhteensä 10 urheilijaa, joista kahdeksan oli painijoita, yksi judoka ja yksi voimistelija. Toinen valintakokous oli 3. heinäkuuta toi 11 uutta olympiaurheilijaa, joista yksi oli meloja, yksi painija aiemmin nimettyjen lisäksi, kaksi nyrkkeilijää, neljä nykyaikaista 5-ottelijaa ja kolme soutajaa. Kolmas valintatilaisuus oli 27. heinäkuuta. Siinä 32 urheilijaa sai olympialipun. Heistä yksi oli uimahyppääjä ja uimari, yksi painija aiemmin nimettyjen lisäksi, viisi pyöräilijää, yhdeksän painonnostajaa, neljä melojaa aiemman nimetyn lisäksi, seitsemän ampujaa ja kaksi maratoonaria. Neljännessä valintakokouksessa 14. elokuuta sai 40 urheilijaa olympialipun, joista 25 oli yleisurheilijaa aiemmin valittujen kahden maratoonarin lisäksi, kolme ampujaa aiemmin valittujen lisäksi, kaksi nyrkkeilijää aiemmin valittujen lisäksi, yksi uimahyppääjä kahden aiemman uintilajiedustajan lisäksi, kolme jousiampujaa ja seitsemän purjehtijaa. Lisäksi jätettiin usealle mies- ja naisyleisurheilijalle vielä mahdollisuus lisänäyttöön seuraavan viikonvaihteen Suomi-Ruotsi -yleisurheilumaaottelussa. Viimeinen valinta Ruotsi-maaottelun tulosten perusteella toi mukaan vielä seitsemän yleisurheilijaa.

Mitalistit

Kultaa 

 Pekka Vasala (1500 m)
 Lasse Virén 2 (5000 m ja 10 000 m)

Hopeaa 

 Reima Virtanen (Nyrkkeily 75 kg)

Pronssia 

 Tapio Kantanen (3000 m esteet)
 Risto Björlin (Kreikkalais-roomalainen paini 57 kg)
 Kyösti Laasonen (Jousiammunta)
 Risto Hurme, Veikko Salminen, Martti Ketelä (Nykyaikainen viisiottelu - joukkuekilpailu)

Joukkue 
Münchenin kesäolympialaisissa Suomella oli 16 lajiryhmässä kilpaillut 96 urheilijan joukkue. Maan lipunkantajana kisojen avajaisissa toimi meloja Ilkka Nummisto.

Joukkueen kokonaisvahvuus oli 138 urheilijan lisäksi 45 joukkueen johtotehtäviin, valmennukseen ja huoltoon kuuluvaa edustajaa. Yleisjohtoon kuului 11 henkilöä. Lajijohto käsitti 30 henkilöä, joista 20 valmentajaa.,

Valinnoista 
Valinnat tehtiin 1. kesäkuuta – 14. elokuuta neljässä valintakokouksessa. Valinnan teki Olympiakomitean hallitus lajiliittojen ehdotusten perusteella. Lopullinen urheilijamäärä oli 96. Nyrkkeilijävalinnoissa tehtiin kompromissi, sillä mahdollisten valintojen Jouko Lindberghin ja Reima Virtasen lisäksi muiden nyrkkeilijöiden valinta oli epäselvä, joten koko ryhmän valinta lykättiin seuraaviin valintakokouksiin. Painijoista Eero Tapion ja Pertti Ukkolan valinta lykättiiin vielä seuraaviin kokouksiin. Toisella valintakerralla kahden vahvimmaksi arvioidun nyrkkeilijän eli Lindberghin ja Virtasen valinta vahvistettiin. Muilta neljältä eli Kalevi Marjamaa, Mikko Saarinen, Pentti Saarman ja Kalevi Kosunen, mahdolliselta odotettiin lisänäyttöjä. Melonnassa yksiköihin valitun Nummiston lisäksi K-4:lta odotettiin vielä lisänäyttöjä. Kolmannessa valinnassa ammunta ehdotti 11, mutta valittuja oli seitsemän. Soudussa perämiehetön nelonen ei saanut hyväksyntää olympialaisiin. Pyöräilyssä rata-ajaja Raimo Nieminen tarvitsi vielä lisänäyttöjä. Uintilajien kahden lisäksi uimahyppääjä Pentti Koskinen ei saanut vielä hyväksyntää, mutta tulevat SM-kisat annettiin vielä lisänäyttöpaikaksi. Nyrkkeilyssä neljän valitun eli Lindberghin, Virtasen, Saarisen ja Saarmanin lisäksi Marjamaa ja Kalervo Hautasaari jäivät valittujen ulkopuolelle. Voimistelussa Suomen miesten joukkuetta ei nimetty, joten Nissisen lisäksi ehdolla olleet viisi muuta voimistelijaa eli Kari Heinonen, Markku Karttunen, Antero Lisko, Juhani Rahikainen ja Kai Uramaa, jäivät ulos olympiakisoista. Vaikka joukkueelle vaadittu pisteraja oli saavutettu, tasoa ei katsottu riittäväksi. Näin päättyi vuodesta 1924 alkanut miesten voimistelujoukkueiden menestyksellinen olympiaedustusketju. Miesten koripallojoukkue sai myös mahdollisuuden eli mikäli selviäisi Augsburgissa käytävistä olympiakoripallokarsinnoista, joukkue lähetettäisiin kisoihin. Joukkue ei selvinnyt kuitenkaan karsinnoista. Hylättyjä urheilijoita kolmannessa valinnassa oli kaikkiaan 17, mutta osalle vielä neljäs valinta saattoi tuoda paikan olympialaisiin. Neljäs valintakierros elokuun alussa toi suurimman lisäyksen olympiajoukkueeseen. Nyrkkeilijät ehdottivat vielä Kalevi Kosusta, mutta hän jäi edelleen valitsematta. Samoin ratapyöräilijä Nieminen jäi valitsematta. Ammunnassa kolmen valitun lisäksi keskusteltiin kokeneen, mutta testikilpailuissa epäonnistuneen pistooliampuja Pentti Linnosvuon valitsemista. Asia jäi kuitenkin keskustelun asteelle. Purjehduksessa kolmen valitun venekunnan lisäksi jäi valitsematta kaksi venekuntaa eli Jyri ja Kari Wilen tempest-luokkaan sekä Fred Ehrströmin johtama star-vene. Yleisurheilussa jätettiin vielä valitsematta 12 miestä ja seitsemän naista, joilla jätettiin näyttömahdollisuus Suomi-Ruotsi -maaotteluun. Maaottelun jälkeen valitsematta jäivät miehistä Kauko Lumiaho (1 500 m), Rauno Mattila (5 000 m), Seppo Matela (10 000 m), Asko Pesonen ja Lasse Viskari (korkeushyppy), Risto Ivanoff ja Unto Sjö (seiväshyppy), Reijo Toivonen (pituushyppy), Pentti Kuukasjärvi (3-loikka) ja Matti Yrjölä (kuulantyöntö) sekä naisista Nina Holmén (1 500 m), Kirsti Launela ja Anneli Kotilainen (keihäänheitto).

Menestysodotuksista 
Menestysodotuksia Suomella oli useista eri lajeista. Vahvimmat odotukset olivat yleisurheilussa. Kestävyysjuoksija Lasse Virén oli mitalisuosikki 5 000 ja 10 000 metrillä. Hän oli maailmantilastossa 5 000 metrillä toinen ja 10 000 metreillä ykkönen. Hän oli juossut kesäkuun lopulta aina elokuun alkuun huippuaikoja tehden Suomen ennätykset niin 3 000:lla, 5 000:lla kuin 10 000 metrillä. Lisäksi hän teki heinäkuun alussa Tukholmassa uuden 2 mailin ME:n. Toinen vahva mitalisuosikki oli 1 500 metrin jaetun maailmantilaston ykkössijan saavuttanut Pekka Vasala, joka oli tehnyt lisäksi 800 metrillä uuden Euroopan ennätyksen edeltävässä Suomi-Ruotsi -maaottelussa.

Yleisurheilun amerikkalaislehti Track&Field (T&F) oli ennakoinut suomalaismenetystä myös heinäkuun alussa nimeämällä edellisvuoden Euroopan mestarin Juha Väätäisen kultamitalisuosikiksi 10 000 metrillä ja mitalisuosikiksi 5 000 metrillä. Toisen mitalisuosikkina oli keihäänheittäjä Hannu Siitonen. Mahdollisina mitaliyllättäjinä T&F piti seiväshyppääjä Antti Kalliomäkeä, edellisten olympialaisten hopeamitalimiestä keihäänheittäjä Jorma Kinnusta, estejuoksijoita Tapio Kantasta ja Mikko Ala-Leppilampea.

Yleisurheilun lisäksi muissa lajeissa oli lähinnä mitaliodotuksia; ei niinkään odotuksia kultamitaleista. Vahvimpana mitaliehdokkaana nähtiin jousiammunnassa edellisten MM-kisojen hopeamitalisti Kyösti Laasonen. Painissa suomalaiset olivat saavuttaneet 1960-luvulla menestystä niin MM- kuin EM-kisoissa. Viimeisimpänä kevään 1972 EM-kisoissa Martti Laakso otti hopeaa. Ammunnassa vuoden 1970 MM-kisoissa Yhdysvaltain Phoenixissa käydyissä kisoissa Esa Kervinen ja Seppo Mäkinen olivat olleet mitalisteja, joka loi odotuksia menestymisestä. Pitkäaikaisessa olympiamitalilajissa nyrkkeilyssä parhaimmin oli menestynyt Reima Virtanen, joka li ollut vuoden 1971 EM-kisoissa pronssilla.

Ammunta

Jousiammunta

Miehet

Judo

Melonta

Ratamelonta

Miekkailu

Kalpa, henkilökohtainen

Nykyaikainen viisiottelu

Nyrkkeily

Paini

Kreikkalais-roomalainen paini

Vapaapaini

Painonnosto

Purjehdus

Pyöräily

Maantiepyöräily

Ratapyöräily

Soutu

Uimahypyt

Uinti

Yleisurheilu 

Juoksu- ja kävelylajit

Kenttälajit

Muu henkilöstö 
Urheilijoiden lisäksi joukkueeseen kuului 48 joukkueen johtotehtäviin, valmennukseen ja huoltoon kuuluvaa edustajaa. Yleisjohtoon kuului 16 henkilöä. Lajijohto käsitti 26 henkilöä, joista 20 valmentajaa.

Yleisjohto
 Pekka Kare, ylijohtaja
 Kalevi Tuominen, apulaisylijohtaja
 Riitta-Liisa Arni, toimisto ja tiedotus
 Ruth Grahn, naisjoukkueen johtaja
 Hans Köhler, kuljetuspäällikkö
 Liisa Hagelberg, attashea
 Walter A. Andresen, attashea (Kiel, purjehdukset)

Terveydenhuolto
 Helmer Kvist, ylilääkäri
 Pekka Peltokallio, lääkäri
 Piippa Jumppanen, sairaanhoitaja
 Unto Andersson, hieroja
 Jussi Kemppainen, hieroja
 Kauko Takkinen, hieroja

Edustajat
 Kansainvälisen Olympiakomitean suomalaisjäsen Erik von Frenckell
 Kansainvälisen Olympiakomitean suomalaisjäsen Paavo Honkajuuri
 Suomen Olympiakomitean edustaja Carl-Olaf Homén, sihteeri
 Suomen Olympiakomitean edustaja Jukka Uunila, puheenjohtaja
 Kansainvälisen olympiakomitean lääketieteellisessä komission jäsen Kaarlo Hartiala,
 Kansainvälisen Olympiakomitean kunniajäsen Jukka Rangell, 

Paavo Aitio, TUL:n edustaja, tarkkailija
Erkki Kivelä, SVUL:n edustaja, tarkkailija
Kalervo Löfberg, TUK:n edustaja, tarkkailija
Nils-Erik Nyman, CIF:n edustaja, tarkkailija

Lajijohto
 Ammunta: lajijohtaja Maunu Virtanen, valmentaja Risto Erjola, aseseppä Olavi Eronen
 Jousiammunta: lajijohtaja/valmentaja Veikko Virta
 Judo: lajijohtaja/valmentaja Vesa Reilimo
 Melonta: lajijohtaja Esko Aaltonen, valmentaja Heikki Kantola
 Nyrkkeily: valmentaja Leo Jokela
 Nykyaikainen 5-ottelu: lajijohtaja/valmentaja Eero Lohi
 Purjehdus: lajijohtaja Börje Nordberg, lajijohtajan varamies Christian Sundman
 Paini: lajijohtaja Esko Kossila, valmentaja Kyösti Lehtonen
 Painonnosto: lajijohtaja Eino Mäkinen, valmentaja Mauri Rauvanto
 Pyöräily: lajijohtaja/valmentaja Simo Klimscheffskij
 Soutu: lajijohtaja/valmentaja Kalevi Salo
 Uinti: lajijohtaja/valmentaja Aimo Juvonen
 Voimistelu: lajijohtaja/valmentaja: Borsa Matekovits
 Yleisurheilu: lajijohtaja Oiva Halmetoja, valmentajat Pertti Helin, Antti Lanamäki, Seppo Nuuttila, Leo Silén, Aarre Asiala ja Kari Sinkkonen

Tuomarointitehtävät
Montrealin kesäolympialaisten tuomarointitehtäviin nimettiin seuraavat suomalaiset henkilöt::

Reijo Hurri, nyrkkeilytuomari.
Tuomo Jalantie, telinevoimistelutuomari.
Birger Kivelä, uimahypyt.
Erkki Lesell, painituomari.

Pentti Lipponen, telinevoimistelutuomari.
Sulo Pietilä, painnostotuomari.
Unto Repo, käsipallotuomari.
Lassi Toivola, painituomari.
Heikki Tuominen, käsipallotuomari.

Lähteet 

Valtiot kesäolympialaisissa 1972
Kesäolympialaisissa 1972